ПЛАН - КОНСПЕКТ

на самоподготовка по математика

ЦДО V –VI клас – 23.01.2019 г.

Теми: V кл. – Разместително и съдружително свойство на

действието умножение

VI кл. – Деление на рационални числа. Намиране на неизвестен

множител - упражнение

**І. Цели:**

**1. Възпитателни:**

– развиване на уменията за учене и самостоятелно справяне с поставените задачи;

– формиране на положително отношение към учебния труд;

– стимулиране на любознателност и стремеж към изява;

– старателно и прилежно изпълнение на заданията.

**2. Развиващи:**

– разгръщане на творческия потенциал, въображението и познавателните интереси на детето;

– максимално развиване на индивидуалните способности;

– активизиране на психическите процеси (съпоставяне, сравняване, обобщаване и др.);

– усъвършенстване на способностите на детето за бързо пресмятане и ориентиране при решаването на задачи;

– развиване на мисленето, на съзнателност, активност, самостоятелност, наблюдателност и др.;

– изграждане на умения за самоконтрол и самооценка;

– създаване на интерес и мотивация за изучаване на математиката.

**3. Образователни:**

– Затвърдяване на учебното съдържание и автоматизиране на уменията за действия с десетични дроби и рационални числа;

– Пренос на знанията в нови учебни ситуации.

**II. Очаквани резултати:**

Изграждане у учениците от 6кл.на умения за делене на рационални числа и намиране на неизвестно събираемо или неизвестен множител. Правилно прилагане на разместително и съдружително свойство при действието умножение на десетичните дроби за учениците от 5 кл.

**III. Методи:**

- Дискусионни(беседа, дискусия, обсъждане)

- Ситуационни(използване на илюстрации, табла, работни листове за затвърдяване на знания и умения)

- Дидактични игри – Игри за раздвижване на групата ; Игра „ Стани умен“, Помощ, оказана от съучениците най- добрите оказват помощ на по-слабите;

- Работа с тетрадка и учебник, въпроси и задачи, упражнение, обобщение.

**Структура на занятието**

**Фронтална уводна част**

Провеждане на беседа(разговор) с учениците, с цел те да споделят породили се емоции и вълнения и да получат необходима нагласа за самоподготовка.След тези разговори, ученикът, който се е представил най- добре по време на учебните занятия прочита следния текст:

Когато човек учи през годината,не остава на изпит.

Когато човек учи редовно, ходи спокойно на училище,

не се срамува от себе си.

Когато човек знае, околните го ценят.

Когато човек е ученик, основното му задължение е да учи.

* Този текст е написан на голям лист и се закачва на видно място, за да могат всички да го виждат.
* След това се обяснява на учениците, че ако искат да са спокойни за утрешния ден , да не се срамуват от себе си, трябва добре да научат уроците и да напишат домашните си работи.
* Отговорниците по класове докладват темите, които имат да готвят и задачите за домашна работа.Записваме ги на дъската.
* Под формата на играта „ Стани умен“ припомняме изучените правила. Играта се състои от въпроси на които учениците отговарят. За правилен отговор получават „ Чек за 5 бонбона“.
* Последният кръг на играта е свързан с написване на домашната работа. Класът, който пръв е готов се обявява за „Най- умен клас по математика“ и всеки един ученик от него получава чек.

**Същинска част**

Обща работа с групата – устни упражнения; Работа по групи; Индивидуално изпълнение на задачите, като при необходимост се търси помощ в групата, писмени упражнения.

* След приключване на играта припомням на учениците правилата за работа с учебника по математика – прочети и научи правилата, разгледай решените задачи в урока. След това пристъпете към решаване на задачите за домашна работа.
* Учениците започват да работят самостоятелно.”На ухо„ давам указания към отделните деца, а не гласно. Ако всички ученици допускат грешка, работата се спира и се прави корекция.
* Предварително съм направила работни листове със задачи, които давам на учениците, които се справят по- бързо.Някои от най- добрите ученици, помагат на по- слабите.

След като голяма част от учениците са приключили с домашната работа правим проверка на усвоените знания.

**Заключителна част**

Анализ на резултатите:

* Учениците сами определят кое им е било лесно и кое не!
* Откриват грешките си. Ако нещо не е било разбрано правим повторение.
* Проверявам написаните домашни работи с помощта на групов отговорник, фронтална и индивидуална проверка.
* Занятието завършва с играта . Групово учениците попълват таблици.

Старши учител: Янка Лазарова